โดราเอมอนเดอะมูฟวี่: เรื่องราวในโลกภาพวาดของโนบิตะ

เป็นภาพยนตร์แอนิเมชันแนวแฟนตาซี, วิทยาศาสตร์, ผจญภัย, ไซไฟ ของญี่ปุ่น ซึ่งมีกำหนดเข้าฉายในปี พ.ศ. 2568 นับเป็นภาพยนตร์เรื่องที่ 44 จากซีรีส์ โดราเอมอน ที่สร้างขึ้นจากผลงานของ ฟูจิโกะ เอฟ. ฟูจิโอะ และเป็นภาพยนตร์ที่เฉลิมฉลองครบรอบ 45 ปีของแฟรนไชน์ภาพยนตร์ กำกับโดย ยูกิโยะ เทราโมโตะ และบทภาพยนตร์โดย คิมิชิ อิโตะ มีกำหนดเข้าฉายในวันที่ 7 มีนาคม พ.ศ. 2568 ที่ประเทศญี่ปุ่น ฉายในไทยวันที่ 9 ตุลาคม พ.ศ. 2568 โดยศิลปิน ไอเมียว รับหน้าที่ประพันธ์เพลงประกอบภาพยนตร์ทั้งเพลงแทรก และ เพลงปิด

ภาพยนตร์นี้เป็นครั้งแรกที่เปลี่ยนผู้ถือลิขสิทธิ์จาก M PICTURES เป็น PHOENIX NEXT ในนาม คาโดคาวะ อมรินทร์ ในการร่วมมือระหว่างอมรินทร์ กับ คาโดกาวะ

ภาพยนตร์เรื่องนี้ ถือเป็นการพากย์เสียงไทยซูเนโอะครั้งสุดท้ายของ อรุณี นันทิวาส 

 นักพากย์ 

ตัวละครนักพากย์ภาษาญี่ปุ่นนักพากย์ภาษาไทย โดราเอมอน วาซาบิ มิซึตะ ฉันทนา ธาราจันทร์ โนบิตะ เมกุมิ โอฮาระ ศันสนีย์ วัฒนานุกูล ชิซุกะ ยูมิ คาคาซุ ศรีอาภา เรือนนาค ไจแอนท์ สึบารุ คิมูระ นิรันดร์ บุญยรัตพันธุ์ ซูเนโอะ โทโมคาซุ เซกิ อรุณี นันทิวาส โนบิ โนบิสึเกะ นากะ โยสึเกะ ธนกฤต เจนคลองธรรม  โนบิ ทามาโกะ โคโตโนะ มิตสึอิชิ สุลัคษณา เทพหัสดิน ณ อยุธยา แคลร์ มิซากิ วาทาดะ สิษฐารัตน์ ปี่ทอง ไมโร อัตสึมิ ทาเนซากิ นัยรัตน์ ธนไวทย์โกเศส ไช มิซากิ คูโนะ ภัทร์ศรัณย์ เรือนนาค พอล ซูสึกะ โอจิ Dacapo ARP ราชินีแห่งอาร์โตเรีย มิกิ ฟูจิโมโตะ แพรวา สุธรรมพงษ์ ราชาแห่งอาร์โตเรีย มิกิโอะ ดาเตะ ธนกฤต เจนคลองธรรม นักวิจารณ์ ทาเคชิ โทมิซาวะ พลัง โลกศิลป์ เพชฌฆาต ชินโนะสุเกะ ไฮ จิรายุ แอนโฟเน่ โซโดร  คาซูฮิโระ ยามาจิ อภินันท์ ธีระนันทกุล ชิอัล   Lawrenze Blessing

 การผลิต 
 การพัฒนา 
ยูกิโยะ เทราโมโตะ ซึ่งเคยกำกับภาพยนตร์ โดราเอมอน ตอน โนบิตะ ตะลุยแดนปีศาจ 7 ผู้วิเศษ (2007), โดราเอมอน เดอะ มูฟวี่ โนบิตะผจญกองทัพมนุษย์เหล็ก ~ปีกแห่งนางฟ้า~ (2011) และ โดราเอมอนเดอะมูฟวี่: โนบิตะล่าโจรปริศนาในพิพิธภัณฑ์ของวิเศษ (2013) กลับมากำกับภาพยนตร์เรื่องนี้อีกครั้ง

 การเขียนบท 
ยูกิโยะ เทราโมโตะ ซึ่งได้รับข้อเสนอให้สร้างภาพยนตร์จากภาพวาด ได้ร่วมงานกับซาโตชิ อิโตะ และทีมงานอื่น ๆ เพื่อสร้างเรื่องราว ระหว่างกระบวนการได้มีความคิดว่า “ถ้าเราสามารถทำเรื่องราวต่าง ๆ ในโลกของภาพวาดได้ เหมือนกับของวิเศษของโดราเอมอน เช่น รองเท้าในหนังสือนิทาน ก็น่าจะน่าสนใจ” ซึ่งกลายเป็นจุดเริ่มต้นของโครงการนี้ และได้นำบรรยากาศของยุโรปยุคกลาง ซึ่งไม่ค่อยมีปรากฏในภาพยนตร์โดราเอมอนมากนัก มาผสมผสาน อย่างไรก็ตาม เนื่องจากมีผลงานที่อ้างอิงยุโรปยุคกลางอยู่น้อยและข้อมูลมีจำกัด ทีมผู้สร้างภาพยนตร์โดราเอมอนได้ทำการสำรวจสถานที่ในต่างประเทศ ซึ่งถือเป็นเรื่องที่ไม่ค่อยเกิดขึ้นในการสร้างภาพยนตร์โดราเอมอน และได้สัมภาษณ์ในหลายพื้นที่ของอิตาลี โดยใช้เป็นต้นแบบในการสร้างฉากของเรื่องนี้ คือนครรัฐอาร์ทูเรีย

ยูกิโยะ เทราโมโตะ ยังได้สัมภาษณ์อาจารย์จากมหาวิทยาลัยศิลปะโตเกียว และใส่ความรู้ด้านศิลปะลงไปในผลงานให้มากที่สุด เขากล่าวว่า “เนื่องจากผลงานชิ้นนี้มีพื้นฐานมาจากภาพวาด ผมจึงใช้สีและคำบรรยายภาพต่างๆ มากมาย ผมจึงพิถีพิถันกับรายละเอียดต่างๆ เหล่านี้และสร้างสรรค์ผลงานออกมาอย่างละเอียดถี่ถ้วน”

 พนักงาน 
 ต้นฉบับ: ฟูจิโกะ เอฟ. ฟูจิโอะ
 ผู้กำกับ: ยูกิโยะ เทราโมโตะ
 บทภาพยนตร์: คิมิชิ อิโตะ
 ทำนอง: ทาคายูกิ ฮัตโตริ
 บริษัทผู้ผลิต: ชินเอแอนิเมชัน, ทีวีอาซาฮิคอร์เปอร์เรชันและเอดีเค

 เพลงประกอบภาพยนตร์ 
 เพลงเปิด:  夢をかなえてドラえもん ช่วยทำความฝันให้เป็นจริงด้วย โดราเอมอน ขับร้องโดย MAO
 เพลงแทรก: 君の夢を聞きながら、僕は笑えるアイデアを！พอฟังฝันของเธอแล้ว ความคิดมันก็ปิ๊งขึ้นมาเลย! ขับร้องโดย ไอเมียว
 เพลงปิด: สเก็ตช์ (Sketch) ขับร้องโดย ไอเมียว
 เพลงพิเศษ: เติมเต็มฝันฉันที โดราเอมอน (Yume wo Kanaete Doraemon Thai version) ขับร้องโดย Lawrenze Blessing, Dacapo《 ARP 》, ฉันทนา ธาราจันทร์, ศันสนีย์ วัฒนานุกูล, ศรีอาภา เรือนนาค, อรุณี นันทิวาส และ นิรันดร์ บุณยรัตพันธุ์

 การตอบรับ 
 รายได้จากบ็อกซ์ออฟฟิศ 
โดราเอมอนเดอะมูฟวี่: เรื่องราวในโลกภาพวาดของโนบิตะ เปิดตัวเป็นอันดับ 1 บนตารางบ็อกซ์ออฟฟิศญี่ปุ่นในช่วงสุดสัปดาห์แรก ภาพยนตร์ขายบัตรได้ 571,000 ใบในช่วงสามวันแรก ทำรายได้ 702,817,200 เยน (ประมาณ 4.78 ล้านดอลลาร์สหรัฐ) ภาพยนตร์ทำรายได้รวมทั้งหมด 38,458,557 ดอลลาร์สหรัฐ และครองอันดับ 1 บนตารางบ็อกซ์ออฟฟิศญี่ปุ่นติดต่อกัน 6 สัปดาห์แรก จนกระทั่ง ยอดนักสืบจิ๋วโคนัน: ปริศนาภาพติดตามรณะ เข้าฉาย

 ดูเพิ่ม 
 โดราเอมอนฉบับภาพยนตร์

 อ้างอิง 

หมวดหมู่:ภาพยนตร์ญี่ปุ่นที่ออกฉายในปี พ.ศ. 2568
หมวดหมู่:ภาพยนตร์อนิเมะที่ออกฉายในปี พ.ศ. 2568
หมวดหมู่:ภาพยนตร์แอนิเมชันที่มีฉากในประเทศสมมุติ
หมวดหมู่:ภาพยนตร์แอนิเมชันที่มีฉากบนเกาะ
หมวดหมู่:โดราเอมอนฉบับภาพยนตร์